laion/Wikipedia-Exotic huggingface dataset:
Courage (שיר)

Courage (בעברית: אומץ) הוא שיר שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס. השיר יצא בשני פורמטים: הזרמת מוזיקה והורדה דיגיטלית. השיר הגיע למקום השני במצעד השירים שבקוויבק. השיר נכתב על ידי סטפן מוצ'יו, אריק אלקוק וליז רודריגס והופק על ידי סטפן מוצ'יו גם כן. השיר קיבל ביקורת חיובית מטעם A Bit of Pop Music, אשר טענו כי בשיר משתמשת דיון באומץ רב, תוך שהיא שרה בו על הנושאים הכואבים ביותר בחיים שלה. השיר קושר גם לבעלה רנה אנג'ליל שנפטר שלוש שנים קודם לכן. עם השיר הופיעה סלין דיון במהלך סיבוב ההופעות הארבעה עשר "Courage World Tour", אשר החל ב-18 בספטמבר 2019. טרם יצא הווידאו קליפ המלא של השיר, העלתה סלין דיון לערוץ היוטיוב שלה ב-18 בספטמבר 2019, את האודיו הרשמי של השיר. האודיו מציג בתוכו את עטיפת האלבום Courage, עם הכיתוב "Courage" בשחור-לבן. בין היתר, זכה האודיו להצלחה רבה כאשר נצפה בלמעלה מ-2.1 מיליון פעמים. הקליפ הרשמי של השיר יצא לאור ב-13 בנובמבר 2019, יומיים לפני צאתו של Courage. סרטון השיר "Courage" באתר יוטיוב Céline Dion - Courage (Official Audio), נבדק ב-2019-11-16 Courage by Céline Dion on iTunes (בCanadian English), נבדק ב-2019-11-16 PalmarèsADISQ - Top sales french and english songs, PalmarèsADISQ Céline Dion – Courage (באנגלית), נבדק ב-2019-11-16 michielvmusic, Single Review: Céline Dion – Imperfections / Lying Down / Courage, A Bit Of Pop Music, ‏2019-09-19 (באנגלית) » New Music! Céline Dion Drops “Imperfections,” “Lying Down” & “Courage”, www.idolator.com In Concert | CelineDion.com, www.celinedion.com Céline Dion - Courage (Official Video), נבדק ב-2019-11-16
Vincent (שיר)

"Vincent" הוא שיר מאת דון מקליין שנכתב כהוקרה לצייר וינסנט ואן גוך. הוא מוכר גם בשם "Starry Starry Night" כשורת הפתיחה שלו, המרמזת על הציור של ואן גוך "ליל כוכבים" משנת 1889. השיר מתאר ציורים נוספים מאת האמן. את השיר כתב מקלין ב-1971 אחרי שקרא ספר על חייו של ואן גוך. השיר יצא באותה שנה באלבום "American Pie". ב-1972 הפך השיר ללהיט והגיע לראש מצעד הסינגלים הבריטי בו שהה במשך שבועיים. בארצות הברית הגיע השיר למקום ה-12 במצעד. עוד בארצות הברית הגיע השיר למקום השני במצעד Easy Listening (אנ'). במצעד השנתי של הבילבורד לשנת 1972 דורג השיר במקום ה-94. הליווי העיקרי של השיר הוא בגיטרה, אבל נעשה שימוש גם באקורדיון, מרימבה וכלי מיתר. השיר היה אהוב במיוחד על הראפר טופאק שאקור, והוא הושמע עבורו בבית החולים ממש לפני מותו. מקלין סיפר על יצירת השיר: "בסתיו 1970 עבדתי כזמר במערכת החינוך, וניגנתי בגיטרה בכיתות לימוד. בוקר אחד ישבתי במרפסת וקראתי ביוגרפיה של ואן גוך, ולפתע הבנתי שעלי לכתוב שיר הטוען שהוא לא היה משוגע. הוא היה חולה, וכך גם אחיו תיאו. זה יוצר הבדל, לדעתי, מהמגוון של "שגעון" – מכיוון שאישה דחתה אותו. כך ישבתי עם הדפס של הציור "ליל כוכבים" וכתבתי את המילים על שקית נייר. בעיתון "דיילי טלגרף" נכתב "עם לוח הצבעים המריר-מתוק של אקורדים מינוריים ומז'ורים, הלחן הרגוע של השיר "וינסנט" מעורר רגש חזק שנזכר בשלווה". באתר AllMusic כתבו על השיר שהוא "שיר תהילה לוואן גוך שמביע אהדה להתאבדותו כהערה של שפיות בעולם בלתי שפוי". באתר נכתב גם על ביצוע מרגש במיוחד של מקלין באלבום "Starry, Starry Night". מידע על היצירה "Vincent" באתר מיוזיק בריינז איתמר זהר, כשדון מקליין שר על ואן גוך, באתר הארץ, 7 ביוני 2018 Helen Brown, ‏Don McLean interview: why I had to write 'Vincent', The Telegraph, 24 February 2010 Roberts, David (2006). British Hit Singles & Albums (19th ed.). London: Guinness World Records Limited. p. 274. ISBN 1-904994-10-5. Jason Ankeny (1945-10-02). "Don McLean | Biography". AllMusic. נבדק ב-2014-03-27. Whitburn, Joel (2002). Top Adult Contemporary: 1961-2001. Record Research. p. 166. Helen Brown, ‏Don McLean interview: why I had to write 'Vincent', The Telegraph, 24 February 2010 Helen Brown, ‏Don McLean interview: why I had to write 'Vincent', The Telegraph, 24 February 2010 William Ruhlmann. "American Pie". AllMusic. Bruce Eder. "Starry Starry Night". AllMusic. Gold & Platinum, איגוד תעשיית ההקלטות האמריקאי (באנגלית אמריקאית)
לואיזלה

לואיזלה (שם מדעי: Louisella) הוא סוג של תולעת המיוחס בדרך כלל למערכה פריאפולידה, הידוע מפצלי ברג'ס, והמתוארך לקמבריון תיכון (לפני 505 מיליון שנים). הסוג תואר לראשונה על ידי הפלאונטולוג צ'ארלס דוליטל וולקוט (Charles Doolittle Walcott) ב-1911 כסוג של מלפפון ים במערכה קווצי עור, ומייצג את השם הנרדף הקודם Miskoia, שתואר כסוג של תולעים טבעתיות. 48 דוגמיות של Louisella ידועים מפצלי ברג'ס, שם הם מהווים פחות מ-0.1% מכלל המאובנים. נטען כי לסוג היו חלקים קשים דמויי אלו שנתגלו בקבוצה הנכחדת palaeoscolecid של תולעים, אף על פי שבפועל זהו אינו המקרה. לואיזלה הוא הפריאפוליד הגדול ביותר שנמצא בפצלי ברג'ס, ומגיע לאורך 30 סנטימטרים. כמו כל הפריאפולידים, היה אורגניזם זה היה תולעת טורפת, עם מבנה נשלף (חדק) מכוסה בשיניים המשמש להזנה בקצה הקדמי של הגוף. היה לו מעי ישר, שהוביל ישירות מהפה לקדמת פי הטבעת בגב. לגוף התולעת היו ארבעה קטעים נבדלים, המובחנים על ידי מבניהם. טבעות של קוצים קצרים הקיפו את גופה של התולעת, ושתי שורות של בליטות קטנות (שימושיות גם כזימים) נמשכו על פני התולעת. החלק האחורי של האורגניזם לא היה בעל קוצים. החדק כוסה על ידי סדרה של קוצים, עם טבעת של עשרים וחמישה קוצים בסמוך לחלקה המרכזי. ייתכן שמבנה זה יכול היה להתכנס לתוך הגוף. הסוג שויך לתולעים טבעתיות או לתולעים סיפוניות (שתי הטענות לא היו מבוססות במיוחד) ופריאפולידה, אבל הוא משויך יותר באופן שמרני כסוג של תולעת מעל-המערכה אקדיסוזואה. היחסים בתוך על-המערכה לא נקבעו עדיין היטב, ולכן השיוך המדויק יותר מאתגר. מדיה וקבצים בנושא לואיזלה בוויקישיתוף לואיזלה, באתר GBIF (באנגלית) Louisella pedunculata Burgess Shale Fossil Gallery. Virtual Museum of Canada. 2011. Durham, J. W. (1974). "Systematic Position of Eldonia ludwigi Walcott". Journal of Paleontology. 48 (4): 750–755. JSTOR 1303225. Walcott, C. D. (1911). "Cambrian Geology and Paleontology II. Middle Cambrian annelids". Smithsonian Miscellaneous Collections. 57 (5): 109–145 – via Wikisource. Conway Morris, S. (1997). "The cuticular structure of the 495-Myr-old type species of the fossil worm Palaeoscolex, P. piscatorum (?Priapulida)". Zoological Journal of the Linnean Society. 119: 69–82. doi:10.1111/j.1096-3642.1997.tb00136.x. Smith, M.R. 2015: A palaeoscolecid worm from the Burgess Shale. Palaeontology 58, 973–979. doi: 10.1111/pala.12210 Conway Morris, S. 1977: Fossil priapulid worms. Special Papers in Palaeontology 20, 1–95. ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
שער רחמים

האם התכוונתם ל... שער הרחמים – אחד משערי ירושלים שער הרחמים (שיר של מאיר בנאי) – שיר של מאיר בנאי מתוך האלבום "וביניהם" שער הרחמים (שיר של מתי כספי) – שיר של מתי כספי מתוך האלבום "אחד לאחד" שערי רחמים (בית כנסת) – בית כנסת של יוצאי העיר שיראז בית הכנסת שער הרחמים – בית כנסת במומביי ישיבת שערי רחמים – ישיבה שהקימו מקורביו של רחמים נאהורי שער הרחמים (אמונה דתית) – אחד משערי שמיים דרכו מגיעים הרחמים על האל
יחסי נפאל–שווייץ

יחסי נפאל–שווייץ הם היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הקונפדרציה השווייצרית. בין הרפובליקה הפדרלית הדמוקרטית של נפאל לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הקונפדרציה השווייצרית הם יחסים דיפלומטיים חמים וידידותיים המסבים לשווייץ כבוד. מאז שנות החמישים של המאה העשרים בין שתי המדינות התקיימה שותפות קרובה במגזר ההתפתחות של נפאל. שווייץ ונפאל כוננו את יחסיהן הדיפלומטיים הרשמיים בשנת 1956. לאחר לחצים מצד עמותות שווייצריות שפעלו בנפאל, שיתופי הפעולה למען האצת ההתפתחות של נפאל החלו באופן רשמי לאחר חתימה על הסכם דו-צדדי המכסה את תחום שיתוף הפעולה הטכנולוגי בין שתי המדינות. מאז שנת 1963 נפאל מהווה מדינה מועדפת של שווייץ לשיתוף פעולה להאצת ההתפתחות. שווייץ תיקנה את התוכנית ההומניטרית שלה לנפאל בשנת 1996 לאחר התפתחות המאואיזם בנפאל ותמכה בחיפוש אחר פתרון פוליטי לסכסוך בין הממשלה למורדים. התוכנית השווייצרית התרכזה בממשל מקומי, בניית תשתיות, ניהול משאבי הטבע, פיתוח כישורים ומיומנויות שונות, הגירה, זכויות אדם ושוויון מגדרי. בשנת 1999 נפאל פתחה את הקונסוליה שלה בז'נבה, ושווייץ פתחה שגרירות בקטמנדו בשנת 2009. שווייץ שלחה סיוע הומניטרי לנפאל פעמים רבות לאחר אסונות טבע במדינה. היחסים הכלכליים והמסחריים שבין נפאל לשווייץ אינם יחסים אינטנסיביים מאוד, וההשקעות השווייצריות הישירות בנפאל הן השקעות מזעריות. ב-2016 חברות שווייצריות ייצאו טובין בסך 38.3 מיליון דולר אמריקאי לנפאל, בעיקר מכוניות, מוצרי פרמצבטיקה וציוד אלקטרוני. הייבוא השווייצרי מנפאל בשנת 2016 הסתכם ב-1.63 מיליון דולר אמנריקאי וכלל בעיקר טקסטיל וביגוד. על פי הלשכה השווייצרית המרכזית לסטטיסטיקה, באפריל 2017 התגוררו בנפאל מאה עשרים ושלושה אזרחים שווייצרים. שווייץ מיוצגת בנפאל בדרג השגרירות באמצעות שגרירות רשמית שהיא מחזיקה בקטמנדו, בירת המדינה. נפאל אינה מיוצגת בשווייץ בדרג השגרירות. נפאל מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה. מדיה וקבצים בנושא יחסי נפאל–שווייץ בוויקישיתוף Bilateral relations Switzerland–Nepal, אתר משרד החוץ של שווייץ EMBASSY OF SWITZERLAND IN KATHMANDU, NEPAL CONSULATE GENERAL OF NEPAL IN GENEVA, SWITZERLAND
Listen Before I Go

"Listen Before I Go" (בעברית: "תקשיב לפני שאלך") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, When We All Fall Asleep, Where Do We Go?. השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. עם יציאתו נכנס השיר אל המקום ה-63 במצעד הבילבורד הוט 100. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. בקנדה קיבל השיר את מעמד הזהב, על מכירות של למעלה מ-40,000 עותקים. במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון ליוני 2021, מונה הצפיות של האודיו עומד על למעלה מ-46 מיליון צפיות. קליפ המילים של השיר צבר למעלה כ-15 מיליון צפיות. בין היתר, הצליח השיר לצבור למעלה מ-155 מיליון השמעות ברשת הזרמת המדיה ספוטיפיי. סרטון השיר "Listen Before I Go" באתר יוטיוב WHEN WE ALL FALL ASLEEP, WHERE DO WE GO? by Billie Eilish (באנגלית אמריקאית), נבדק ב-2019-11-16 Billie Eilish Chart History, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – listen before i go (באנגלית), נבדק ב-2019-11-16 Gold/Platinum, Music Canada (באנגלית) (ארכיון) listen before i go, נבדק ב-2019-11-16 Billie Eilish - listen before i go (Lyrics), נבדק ב-2019-11-16 listen before i go, 2019-03-29, נבדק ב-2021-10-21 Rolling Stone, Rolling Stone (באנגלית) http://www.aria.com.au/pages/SinglesAccreds2019.htm, www.aria.com.au Gold & Platinum, RIAA (באנגלית) British Phonographic Industry
Bitches Broken Hearts

"Bitches Broken Hearts" הוא סינגל שהקליטה הזמרת-יוצרת האמריקאית בילי אייליש, מתוך מיני-אלבום הראשון שלה, Don't Smile at Me. השיר יצא לאור ב-30 במרץ 2018, על ידי חברות התקליטים דארק-רום רקורדס ואינטרסקופ רקורדס, כסינגל השמיני מתוך המיני-אלבום. בארצות הברית קיבל השיר את תואר הפלטינה על מכירות של למעלה מ-1,000,000 עותקים. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו. איגוד תעשיית ההקלטות הקנדי (Music Canada) העניק לשיר את תואר הפלטינה על מכירות של למעלה מ-80,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-340 מיליון השמעות. האודיו הרשמי של השיר הועלה לערוץ היוטיוב של בילי אייליש ב-29 במרץ 2018, יום לפני צאתו כסינגל. ביממה הראשונה, הצליח האודיו לצבור למעלה מ-180,000 אלף צפיות, ובמרוצת השנים הצליח לצבור למעלה מ-44 מיליון צפיות. ביולי 2018, העלתה אייליש לערוץ היוטיוב שלה את ההופעה של עם השיר, אשר צברה למעלה מ-20 מיליון צפיות. מידע על הסינגל "Bitches Broken Hearts" באתר מיוזיק בריינז מילות השיר "Bitches Broken Hearts" באתר Genius סרטון השיר "Bitches Broken Hearts" באתר יוטיוב Billie Eilish Curses An Ex With Eternal Fomo On "Bitches Broken Hearts", MTV Gold & Platinum, RIAA (באנגלית) Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – bitches broken hearts (באנגלית), נבדק ב-2019-11-16 Gold/Platinum, Music Canada (באנגלית) (ארכיון) bitches broken hearts, 2018-03-30, נבדק ב-2021-10-24 Billie Eilish - bitches broken hearts (Audio), נבדק ב-2019-11-16 YouTube Stats of Billie Eilish - bitches broken hearts (Audio), kworb.net Billie Eilish - bitches broken hearts (Official Live Performance) | Vevo LIFT, נבדק ב-2019-11-16 http://www.aria.com.au/pages/SinglesAccreds2019.htm, www.aria.com.au "British album certifications – Billie Eilish – Bitches Broken Hearts". British Phonographic Industry. AMPROFON, amprofon.com.mx ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl "Portuguese single certifications – Billie Eilish – Bitches Broken Hearts" "Billie Eilish Officially Releases 'bitches broken hearts' for Fans". Universal Music Group. נבדק ב-24 באוקטובר 2021. {{cite web}}: (עזרה) Billie Eilish - You Should See Me In A Crown / Bitches Broken Hearts, Discogs (באנגלית)
מוזיאון יהדות טורקיה

מוזיאון יהדות טורקיה שוכן בעיר איסטנבול שבטורקיה. הוא נוסד בשנת 2001. המוזיאון הוקם ביזמתה של קרן יובל ה-500 - קרן שהוקמה במשותף בשנת 1989 על ידי מוסלמים ויהודים טורקים לקראת מועד מלאת 500 שנה להגעתם של יהודי ספרד לאימפריה העות'מאנית. המוזיאון נחנך ב-25 בנובמבר 2001 במבנה אשר שימש עד 1985 את בית הכנסת זולפריס (Zülfaris) באיסטנבול. בית הכנסת פעל במשך יותר מ-150 שנה ופסק לפעול לאחר הידלדלות הקהילה היהודית שהשתמשה בו. המוזיאון הוקם באמצעות תמיכה כספית של משפחת קמחי היהודית. בחצרו הוצג פסל שיצרה האמנית נדיה ארדיטי, שהוקדש לזכרם של החיילים היהודים שנפלו בשורות צבא האימפריה העות'מאנית במלחמת העולם הראשונה ואלו שנפלו במלחמת העצמאות של טורקיה ובמלחמת קוריאה. בסוף שנת 2015 הועתק המוזיאון ממקומו ובינואר 2016 החל לפעול שוב בתוך מתחם בית הכנסת נווה שלום באיסטנבול. עם המעבר חודש תוכן התצוגות במוזיאון ונוספו לו טכנולוגיות תצוגה חדשות. תצוגות הקבע במוזיאון מתארות את ההיסטוריה בת 2,600 השנים של היהודים בטורקיה לרבות היבטיה התרבותיים, המסורתיים והדתיים ואת תרומתם לארץ שבה חיו. הן כוללות מוצגים שונים לרבות חפצים מסורתיים, כולל תשמישי קדושה. במרכז התרבות הממוקם במפלס התחתון של המוזיאון מוצגות תערוכות מתחלפות. קיר זכוכית שקוף מפריד בין המוזיאון לבין בית הכנסת ומאפשר למבקרים במוזיאון לצפות בפעילות ובטקסים המתקיימים בבית הכנסת. המרכז למורשת יהדות טורקיה מדיה וקבצים בנושא מוזיאון יהדות טורקיה בוויקישיתוף אתר האינטרנט הרשמי של מוזיאון יהדות טורקיה אתר המוזיאון (באנגלית) מקור: אתר קרן יובל ה-500.
יחסי הונג קונג – שווייץ

יחסי הונג קונג–שווייץ הם היחסים הדיפלומטיים הרשמיים שבין האזור המנהלי המיוחד הונג קונג של הרפובליקה העממית של סין לבין הקונפדרציה השווייצרית. האזור המנהלי המיוחד הונג קונג של הרפובליקה העממית של סין והקונפדרציה השווייצרית מקיימות יחסים דיפלומטיים מלאים כחלק מקשריה הדיפלומטיים של הקונפדרציה השווייצרית עם הממלכה המאוחדת בעבר ועם הרפובליקה העממית של סין בהווה. על פי משרד החוץ של שווייץ, הונג קונג מהווה שותפת סחר חשובה מאוד לשווייץ באסיה. היא מהווה חלק משמעותי מ"ארבעת הנמרים של אסיה" - הונג קונג, סינגפור, טאיוואן וקוריאה הדרומית. הקשרים שבין הונג קונג לשווייץ מתחילים במהלך המאה התשע עשרה כאשר הונג קונג נהפכת לאחד ממרכזי הסחר הגדולים באסיה. הנוכחות השווייצרית הראשונה בהונג קונג מתחילה בשנת 1842 עם תאודור ג'וסט, מיסיונר שהיה השווייצרי הראשון שהתיישב באיים. בתחילת המאה העשרים הגיעו למקום מיסיונרים קתולים ופרוטסטנטים רבים ושווייצרים התיישבו בטריטוריה והתחילו במסחר בה. עד שנת 1997 הייתה הונג קונג טריטוריה בריטית, ובשנת 1997 היא הועברה לרפובליקה העממית של סין והיא מנוהלת תחת השיטה של "מדינה אחת, שתי מערכות" אשר הומצאה על ידי דנג שיאופינג. הונג קונג מהווה שער מרכזי לייצוא השווייצרי אל סין היבשתית. בנוסף, העיר מהווה מרכז פיננסי חשוב בו פועלים בנקאים ומוסדות בנקאיים רבים שווייצרים החל משנות השישים של המאה העשרים. שווייץ מנהלת דיאלוג כלכלי שוטף עם הונג קונג. הסכם בין איגוד הסחר החופשי האירופי בו חברה שווייץ, להונג קונג, נכנס לתוקפו ב-1 באוקטובר 2012. שווייץ מחזיקה בהונג קונג גם מרכז עסקי. על פי הלשכה השווייצרית המרכזית לסטטיסטיקה, בסוף שנת 2018 התגוררו בהונג קונג אלפיים ושמונה עשר אזרחים שווייצרים. שווייץ אינה מיוצגת בהונג קונג בדרג השגרירות מתוקף היותה של הונג קונג אזור מנהלי מיוחד ולא מדינה עצמאית. שווייץ מיוצגת בהונג קונג בדרג הקונסולרי באמצעות קונסוליה שהיא מחזיקה בעיר המדינה. הונג קונג אינה מיוצגת בשווייץ, הן בדרג השגרירות והן בדרג הקונסולרי, מתוקף היותה אזור מנהלי מיוחד ולא מדינה עצמאית. הונג קונג מחזיקה משרד מסחרי בז'נבה. מדיה וקבצים בנושא יחסי הונג קונג – שווייץ בוויקישיתוף Bilateral relations Switzerland–Hong Kong, אתר משרד החוץ של שווייץ CONSULATE GENERAL OF SWITZERLAND IN HONG KONG, HONG KONG TRADE OFFICE OF HONG KONG IN GENEVA, SWITZERLAND
יחסי וייטנאם–שווייץ

יחסי וייטנאם–שווייץ הם היחסים הדיפלומטיים הרשמיים שבין הרפובליקה הסוציאליסטית של וייטנאם לבין הקונפדרציה השווייצרית. בין הרפובליקה הסוציאליסטית של וייטנאם לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ השווייצרי, היחסים הדיפלומטיים הרשמיים שבין הרפובליקה הסוציאליסטית של וייטנאם לבין הקונפדרציה השווייצרית הם יחסים דיפלומטיים חמים עקב היותה של וייטנאם שותפת סחר חשובה לשווייץ. בעקבות כינון היחסים הדיפלומטיים הרשמיים שבין שווייץ לווייטנאם בשנת 1971, שווייץ פתחה שגרירות בהאנוי בשנת 1973. וייטנאם פתחה שגרירות בברן בירת שווייץ בשנת 2000, ושווייץ פתחה קונסוליה כללית בעיר הו צ'י מין סיטי בשנת 2015. הביקור הרשמי הראשון של נשיא הקונפדרציה השווייצרית בווייטנאם התרחש בחודש אוגוסט 2008 והחל מספטמבר 2011, שווייץ ווייטנאם נפגשות באופן קבוע לדיאלוג פוליטי. בשנת 2016 חגגו שווייץ ווייטנאם 45 שנים של יחסים דיפלומטיים רשמיים. וייטנאם היא, על פי משרד החוץ השווייצרי "שוק מבטיח" לשווייץ. ערך הסחר שבין שתי המדינות הגיע לכמעט 2 מיליארד פרנקים שווייצרים בשנת 2016, עלייה של 36.5% לעומת המסחר בשנה הקודמת. עם כמעט מאה חברות שווייצריות הפועלות במדינה, שווייץ היא אחת מהמשקיעות האירופאיות הגדולות בווייטנאם. בין איגוד הסחר החופשי האירופי, בו חברה שווייץ, לבין וייטנאם נחתם הסכם סחר חופשי. על פי הלשכה השווייצרית המרכזית לסטטיסטיקה, בסוף שנת 2017 התגוררו בווייטנאם שש מאות שבעים ותשעה אזרחים שווייצרים. שווייץ מיוצגת בווייטנאם בדרג השגרירות באמצעות שגרירות רשמית שהיא מחזיקה בהאנוי, בירת המדינה. שווייץ מיוצגת בווייטנאם גם בדרג הקונסולרי באמצעות קונסוליה רשמית שהיא מחזיקה בהו צ'י מין סיטי. וייטנאם מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. וייטנאם מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה. Bilateral relations Switzerland–Vietnam, אתר משרד החוץ של שווייץ EMBASSY OF SWITZERLAND IN HANOI, VIETNAM CONSULATE GENERAL OF SWITZERLAND IN HO CHI MINH CITY, VIETNAM EMBASSY OF VIETNAM IN BERN, SWITZERLAND CONSULATE OF VIETNAM IN GENEVA, SWITZERLAND
יחסי מזרח טימור – שווייץ

יחסי מזרח טימור–שווייץ הם היחסים הדיפלומטיים הרשמיים שבין הרפובליקה הדמוקרטית של מזרח טימור לבין הקונפדרציה השווייצרית. בין הרפובליקה הדמוקרטית של מזרח טימור לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין הרפובליקה הדמוקרטית של מזרח טימור לבין הקונפדרציה השווייצרית הם יחסים דיפלומטיים חמים וידידותיים המתבססים על סיוע הומניטרי שווייצרי רחב למזרח טימור. לאחר שלטון קולוניאלי בן 450 שנים של פורטוגל במקום ומלחמת אזרחים קצרה, מזרח טימור נכבשה על ידי אינדונזיה ב-1975 וקצת לאחר מכן הכריזה על עצמאותה. ב-1999 לאחר אלימות רבה באזור, נכנסה המדינה לשלטון של האומות המאוחדות. שווייץ סיפקה סיוע כלכלי לקורבנות ותרמה כספים גם לשומרי השלום של האומות המאוחדות שהתייצבו במדינה. יחסים דיפלומטיים רשמיים בין שווייץ למזרח טימור כוננו בשנת 2002 עם חתימה על מזכר הבנות משותף על ידי נשיא הקונפדרציה השווייצרית ושר החוץ של מזרח טימור בשולי העצרת הכללית ה-57 של האומות המאוחדות. שווייץ הייתה אחת מהמדינות האירופאיות שהשקיפו על הבחירות במזרח טימור בשנת 2007, היא שלחה שני משקיפים מטעמה. שווייץ עשתה זאת שוב ב-2012 ושוב ב-2017. ב-28 בפברואר 2019 נפגשו נשיא מזרח טימור, פרנסיסקו גוטרש ושגריר שווייץ באינדונזיה. אזרחי מזרח טימור המבקשים להיכנס, לבקר ולשהות בשווייץ, נדרשים להוציא אשרה לאזור שנגן כולו על מנת לעשות כן. אזרחי שווייץ המבקשים להיכנס, לבקר ולשהות במזרח טימור, אינם נדרשים להוציא אשרה מראש. על פי הלשכה השווייצרית המרכזית לסטטיסטיקה, בסוף שנת 2017 התגוררו במזרח טימור תשעה אזרחים שווייצרים. שווייץ אינה מיוצגת במזרח טימור, הן בדרג השגרירות והן בדרג הקונסולרי. שווייץ האמינה את שגרירותה שבג'קרטה, בירת אינדונזיה הסמוכה, על מזרח טימור. מזרח טימור אינה מיוצגת בשווייץ, הן בדרג השגרירות והן בדרג הקונסולרי. מדיה וקבצים בנושא יחסי מזרח טימור – שווייץ בוויקישיתוף Bilateral relations Switzerland–Timor-Leste, אתר משרד החוץ של שווייץ
יחסי שווייץ–תאילנד

יחסי שווייץ–תאילנד הם היחסים הדיפלומטיים שבין הקונפדרציה השווייצרית לבין ממלכת תאילנד. בין הקונפדרציה השווייצרית לבין ממלכת תאילנד מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הקונפדרציה השווייצרית לבין ממלכת תאילנד הם יחסים דיפלומטיים חמים, גם ברמה הפוליטית וגם ברמה האזרחית. הקשרים המתועדים הראשונים שבין שווייץ לתאילנד התרחשו במהלך המאה השבע עשרה לספירה. לאחר חקר ממלכת סיאם, מיסיונרים שווייצרים פרסמו את כתביהם על המסעות. במהלך המאה התשע עשרה, חברות טקסטיל שווייצריות חיפשו הזדמנויות מסחריות חדשות בדרום מזרח אסיה ומצאו אותן בתאילנד. בשנת 1897, לאחר הביקור הראשון אל שווייץ של מלך תאילנד, שתי המדינות חתרו למגעים בנוגע לחתימה על אמנה של חברות ושל סחר. האמנה לא נחתמה עד שנת 1931. שווייץ פתחה קונסוליית כבוד בבנגקוק בשנת 1932 (וכך כוננה באופן רשמי עם תאילנד יחסים) אשר מעמדה שודרג למעמד שגרירות בשנת 1949. שתי המדינות חגגו את יום השנה השמונים לכינון היחסים הדיפלומטיים ביניהן בשנת 2012. מוצרים שווייצריים הם בעלי ערך בתאילנד, שעונים שווייצריים מהווים כלים מרכזיים בתעשייה במדינה. מגזר התיירות גם הוא מגזר חזק ביחסים הכלכליים שבין תאילנד לבין שווייץ כאשר ב-2016 ביקרו 118,000 אלף תיירים תאילנדים בשווייץ ו-208,967 תיירים שווייצרים בתאילנד. בתאילנד אחת הקהילות השווייצריות הגדולות ביותר באסיה, והגדולה ביותר באזור דרום מזרח אסיה. הקהילה השווייצרית בתאילנד מנתה בתחילת שנת 2018, על פי הלשכה השווייצרית המרכזית לסטטיסטיקה, תשעת אלפים חמש מאות שישים ושמונה אזרחים שווייצרים. מלבד הקהילה השווייצרית, ישנה נוכחות תמידית של תיירים שווייצרים במקום. שווייץ מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה. שווייץ מיוצגת בתאילנד גם בדרג הקונסולרי באמצעות שתי קונסוליות רשמיות שהיא מחזיקה בצ'יאנג מאי, ובפוקט. תאילנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. תאילנד מיוצגת בשווייץ גם בדרג הקונסלרי באמצעות שלוש קונסוליות רשמיות שהיא מחזיקה בבזל, ז'נבה, וציריך. מדיה וקבצים בנושא יחסי שווייץ–תאילנד בוויקישיתוף Bilateral relations, אתר משרד החוץ של שווייץ EMBASSY OF SWITZERLAND IN BANGKOK, THAILAND CONSULATE OF SWITZERLAND IN CHIANG MAI, THAILAND CONSULATE OF SWITZERLAND IN PHUKET, THAILAND EMBASSY OF THAILAND IN BERN, SWITZERLAND CONSULATE GENERAL OF THAILAND IN BASEL, SWITZERLAND CONSULATE OF THAILAND IN GENEVA, SWITZERLAND CONSULATE GENERAL OF THAILAND IN ZURICH, SWITZERLAND
הקטור סקארונה

הקטור סקארונה (בספרדית: Héctor Pedro Scarone Beretta; ‏26 בנובמבר 1898 במונטווידאו, שבאורוגוואי - 4 באפריל 1967 מונטווידאו) היה כדורגלן אורוגוואי, ששיחק בעמדת הקשר התקפי ונחשב לאחד השחקנים הטובים ביותר בזמנו. סקארונה נולד ב-26 בנובמבר 1898 במונטווידאו, שבאורוגוואי. אחיו, קרלוס סקארונה, היה גם כן כדורגלן ששיתף עמו פעולה במדים הלאומיים. הוא שיחק את רוב הקריירה שלו בקבוצה האורוגוואית נסיונל, וזכה עימה ב-8 אליפויות. בסך הכל כבש 301 שערים ב-369 הופעות עבור המועדון. סקארונה שיחק גם מחוץ ליבשת דרום אמריקה ושיחק בברצלונה הספרדית ובאינטר ופלרמו האיטלקיות. סקארונה שיחק בנבחרת אורוגוואי בין השנים 1923–1932 ובהן זכה 4 פעמים בקופה אמריקה בשנים 1917, 1923, 1924 ו-1926 ובשתי מדליות זהב אולימפיות בשנים 1924 ו-1928. בקופה אמריקה 1917, בגיל 19 בלבד, כבש את שער הניצחון נגד ארגנטינה במשחק שהכריע מי תהיה זוכת הטורניר והעניק לאורוגוואי את הגביע. בקופה אמריקה 1927 סיימה אורוגוואי במקום השני וסקארונה זכה בנעל הזהב של הטורניר ביחד עם עוד 4 שחקנים. במונדיאל 1930, המונדיאל הראשון בהיסטוריה שנערך באורוגוואי, סקארונה היה חלק מנבחרת אורוגוואי שזכתה בטורניר, לאחר ניצחון 2–4 על ארגנטינה בגמר. בשנת 1932 סיים את הקריירה הלאומית שלו כשכבש 31 שערים ב-51 הופעות והיה מלך השערים של הנבחרת בכל הזמנים עד שנת 2011, אז נשבר שיאו. לאחר שפרש מקריירת משחק, היה סקארונה למאמן. הוא היה המאמן השני של מיונאריוס ואימן גם את ריאל מדריד ואת נסיונל, קבוצה בה שיחק את רוב קריירת המשחק שלו. נסיונל אליפות אורוגוואי (8): 1916, 1917, 1919, 1920, 1922, 1923, 1924, 1934 נבחרת אורוגוואי קופה אמריקה (4): 1917, 1923, 1924, 1926 מדליית זהב אולימפית (2): 1924, 1928 מונדיאל: 1930 אישיים נבחרת הטורניר של המונדיאל: 1930 השחקן המצטיין של הקופה אמריקה: 1917 מלך השערים של הקופה אמריקה: 1927 מדיה וקבצים בנושא הקטור סקארונה בוויקישיתוף הקטור סקארונה, באתר Transfermarkt הקטור סקארונה, באתר WorldFootball.net הקטור סקארונה, באתר National Football Teams הקטור סקארונה, באתר FootballDatabase.eu פרופיל המאמן, באתר Transfermarkt